Μαρμελάδα σμέουρο
Νόστιμη και σούπερ απολαυστική μαρμελάδα σμέουρο που φτιάχνεται με 3 μόνο υλικά. Μπορούμε να  τη φάμε σκέτη ή να τη προσθέσουμε σε γλυκά και παγωτά.
1/2 κιλό σμέουρα , 250 γρ. (1 + 1/4 κούπας) ζάχαρη, 1/4 κούπας (50 ml) χυμός λεμονιού
Για να φτιάξουμε μαρμελάδα σμέουρο αρχικά πλένουμε τα σμέουρα.Τα βάζουμε σε ένα μπολ και προσθέτουμε τη ζάχαρη. Τα αφήνουμε 6-8 ώρες. Στον χρόνο αυτόν θα βγάλουν τα υγρά τους και θα μισολιώσει η ζάχαρη.Τα αδειάζουμε στην κατσαρόλα και τα βράζουμε σε μέτρια φωτιά μέχρι να μαλακώσουν και να διαλυθούν σε ένα πυκνό σιρόπι (περίπου 20 λεπτά), ανακατεύοντας συχνά για να μην αρπάξουν στον πάτο (αν δούμε και κολλάνε, χαμηλώνουμε λίγο τη φωτιά). Παράλληλα πιέζουμε με το πρες πουρέ για να βεβαιωθούμε ότι δεν θα μείνουν κομμάτια. Προσθέτουμε τον χυμό λεμονιού και βράζουμε για άλλο 1 λεπτό.Γεμίζουμε ένα αποστειρωμένο βάζο όσο η μαρμελάδα είναι ακόμη καυτή. Κλείνουμε ερμητικά με το καπάκι και τοποθετούμε το βάζο ανάποδα, μέχρι να κρυώσει. Έτσι σφραγίζει καλά και δεν μπορεί να μπει μέσα αέρας. Γίνεται δηλαδή μια κονσέρβα.Από τη στιγμή που θα ανοιχτεί το βάζο με τη μαρμελάδα σμέουρο, το διατηρούμε στο ψυγείο.
Ζάχαρη,Λεμόνι,Σμέουρα